MUNICIPIUL TIMIŞOARA
DIRECŢIA CLĂDIRI TERENURI ŞI DOTĂRI DIVERSE  I EST și II VEST
BIROU GARAJE CIMITIRE COŞERIT ŞI SPAŢII UTILITARE
Nr.SC2021-20733 /22.07.2021





RAPORT  DE  SPECIALITATE
privind actualizarea preţurilor şi modificarea  Anexei nr. 3 la Hotărârea Consiliului Local nr. 293 din 29.05.2019- privind actualizarea preţurilor şi modificarea Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara, modificată și completată prin Hotărârea Consiliului Local nr. 130/31.03.2017 şi Hotărârea Consiliului Local nr.213/23.04.2019


Având în vedere Referatul de aprobare nr. SC2021-20732/22.07.2021 a Primarului Municipiului Timişoara, Dl. Dominic Fritz şi Proiectul de Hotărâre privind privind actualizarea preţurilor şi modificarea  Anexei nr. 3 la Hotărârea Consiliului Local nr. 293 din 29.05.2019- privind actualizarea preţurilor şi modificarea Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara, modificată și completată prin Hotărârea Consiliului Local nr. 130/31.03.2017 şi Hotărârea Consiliului Local nr.213/23.04.2019

Facem următoarele precizări:
	Consiliul Local al Municipiului Timişoara, prin Hotărârea nr. 209/27.05.2016  modificată prin Hotărârea nr. 130/31.03.2017, a aprobat atribuirea contractului pentru activitatea de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, către S.C. Drumuri Municipale Timişoara SA, în temeiul Ordonanţei Guvernului nr. 71/29.08.2002, a Hotărârii de Guvern  nr. 955/2004, şi prevederile Legii nr. 51/2006. 

Prin Hotărârea nr. 209/27.05.2016  s-a aprobat: 
- Caietul de sarcini pentru delegarea de gestiune a serviciilor de curăţenie
- Regulamentul de organizare şi funcţionare a serviciilor de curăţenie pentru delegarea de gestiune
- Anexa la Regulamentul de organizare şi funcţionare a serviciilor de curăţenie cuprinzând locaţiile unde se efecuează serviciile de curăţenie precum şi numărul de personal de deservire necesar desfăşurării serviciilor
- Contractul cadru pentru delegarea de gestiune a serviciilor de curăţenie

Prin Hotărârea nr. 130/31.03.2017 s-a aprobat  modificarea Anexei la Regulamentul de organizare şi funcţionare a serviciilor de curăţenie cuprinzând locaţiile unde se efectuează serviciile de curăţenie precum şi numărul de personal de deservire necesar desfăşurării serviciilor, aprobată prin Hotărârea nr. 209/27.05.2016

 	 Prin Hotărârea Consiliului Local al Municipiului Timişoara nr. 93/23.02.2018- privind actualizarea preţurilor stabilite prin Hotărârea Consiliului Local al Municipiului Timişoara  nr. 58/21.02.2017  pentru serviciile de curăţenie  efectuate de operator în vederea aplicării Hotărârii Consiliului Local nr. 209/27.05.2016 modificată prin Hotărârea nr. 130/31.03.2017, privind delegarea activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie  a WC-urilor publice din municipiul Timişoara, au fost actualizate preţurile contractului.

Prin Hotărârea Consiliului Local al Municipiului Timişoara nr. 213/ 23.04.2019- privind aprobarea cesiunii Contractului  nr. SC2016-18327/26.07.2016, încheiat de către Municipiul Timișoara cu S.C. Drumuri Municipale Timișoara S.A. către  Compania Locală de Termoficare COLTERM  S.A. Timişoara şi S.C. HORTICULTURA S.A. Timişoara, a fost aprobată cesionarea contractului mai sus menţionat, către: - S.C. HORTICULTURA S.A. Timişoara, în calitate de delegat-cesionar, pentru activitatea de curăţenie a imobilelor în care îşi desfăşoară activitatea aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia,  şi - Compania Locală de Termoficare COLTERM  S.A. Timişoara, în calitate de delegat-cesionar, pentru activitatea de  curăţenie a WC-urilor publice, fiind încheiat între Municipiul Timişoara şi cele trei societăţi, Actul adiţional nr. 4 la Contractul nr. SC2016-18327/26.07.2016, păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin Hotărârea Consiliului Local nr.93/23.02.2018.
 Tarifele au fost ulterior modificate prin Hotărârea Consiliului Local al Municipiului Timişoara nr. 293/29.05.2021, modificări impuse datorită creșterii salariului minim brut pe țară garantat în plată stabilit prin hotărâre a Guvernului României.
	 
Prin  Hotărârea Consiliului Local al Municipiului Timişoara nr.273/13.07.2021- privind prelungirea Contractului  nr. SC2016/18327/26.07.2016, încheiat de cãtre Municipiul Timișoara cu  S.C. Drumuri Municipale Timișoara S.A. și prelungirea cesiunii acestui contract cãtre  S.C. HORTICULTURA S.A. Timișoara, încheindu-se Actul adiţional nr. 5 la Contractul nr. SC2016-18327/26.07.2016, cesionându-se întreaga activitate de curățenie către S.C. Horticultura S.A. Timișoara, păstrându-se aceleaşi condiţii cu cele avute în vedere la delegarea activităţii ce face obiectul contractului, şi tarifele aprobate prin Hotărârea Consiliului Local nr.293/25.05.2019.

	În urma încheierii actului adiţional mai sus menţionat s-a transmis de către S.C. Horticultura S.A. oferta financiară referitoare la tarifele pentru serviciile de curățenie a WC-urilor publice, solicitând modificarea acestora deoarece prin  H.G. nr. 4/13.01.2021  s-a stabilit salariul minim brut pe țară garantat în plată ca fiind 2300 lei/lună, fără a include alte sporuri şi acesta nu a fost actualizat până în prezent. Deasemenea, la nivelul fiecărei societăţi există încheiate contracte colective de muncă care  stipulează acordarea unor drepturi de natură salarială. 
Astfel, luând în considerare prevederile  Art. 5 Alin.1 din Legea nr. 67/2006-  privind protecţia drepturilor salariaţilor în cazul transferului întreprinderii, al unităţii sau al unor părţi ale acestora,  prin care se stabileşte că: ” Drepturile şi obligaţiile cedentului, care decurg din contractele individuale de muncă şi din contractul colectiv de muncă aplicabil, existente la data transferului, vor fi transferate integral cesionarului. „
	
Ca urmare a celor arătate mai sus, reprezentanţii S.C. HORTICULTURA S.A. Timişoara, au depus o ofertă financiară actualizată, înregistrată la instituția noastră cu nr. SC2021-020713/21.07.2021, solicitând modificarea tarifelor pentru serviciile de curățenie a WC-urilor publice din Municipiul Timișoara, respectiv modificarea Anexei nr. 3 la H.C.L.M.T. nr. 293/29.05.2019, în funcţie de prevederile:
· H.G. nr. 4/13.01.2021- pentru stabilirea salariului de bază minim brut pe țară garantat în plată;
· Contractului colectiv de muncă al societății negociat cu sindicatul,
· Legea nr.142/1998 –privind acordarea tichetelor de masă,
· Legea 53 /2003( republicată)- Codul Municii.

	Ca urmare a celor arătate mai sus și a faptului că din luna mai 2019, tarifele practicate pentru serviciile de curățenie nu au fost actualizate, deși salariul minim brut garantat în plată a crescut de la suma de 2150 lei (aferentă anului 2019) la 2300 lei (aferentă anului 2021), apreciem că se impune modificarea Anexei nr. 3 la Hotărârea Consiliului Local nr. 293 din 29.05.2019, în conformitate cu oferta financiară depusă de către SC Horticultura S.A. Timișoara.
Precizăm că în oferta financiară depusă, calculul  pornește de la un salariu de încadrare de 2300 lei/lună, la care se adaugă numărul de ore suplimentare maxim/lună/angajat, numărul maxim de ore suplimentare care pot fi prestate în weekend sau sărbători legale, rezultând un venit mediu total brut/angajat/lună de 3593 lei. 
Totodată a fost prevăzut un salariu brut de 3.961 lei/lună pentru șeful de formație care monitorizează și organizează serviciile de curățenie a WC-urilor publice.
Totodată vă aducem la cunoștință că s-a propus scăderea cheltuielilor indirecte de la 18% la 15%, profitul rămânând același, de 10%, iar totalul general maxim care poate fi facturat este de 174.735,98 lei, fără TVA.

Ţinând cont de cele mai sus prezentate apreciem că Proiectul de Hotărâre privind privind actualizarea preţurilor şi modificarea  Anexei nr. 3 la Hotărârea Consiliului Local nr. 293 din 29.05.2019- privind actualizarea preţurilor şi modificarea Hotărârii Consiliului Local nr. 209/27.05.2016 - privind delegarea de gestiune a  activităţii de curăţenie a  imobilelor  în care îşi desfăşoară activitatea  aparatul de specialitate al Primarului, a activităţii de curăţenie a Complexului Sportiv Bega, a Sălii Olimpia  şi a  activităţii de curăţenie a WC-urilor publice din municipiul Timişoara, modificată și completată prin Hotărârea Consiliului Local nr. 130/31.03.2017 şi Hotărârea Consiliului Local nr.213/23.04.2019, îndeplineşte condiţiile pentru a fi supus dezbaterii şi aprobării Plenului Consiliului Local al Municipiului Timişoara.


	DIRECTOR,							ŞEF BIROU, 

